Citește Horoscop săptămânal Taur. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Taur și urmarește video Uranissima.
Horoscop săptămânal Taur – 4 – 10 mai 2024
În ziua de 4 mai, atmosferă plăcută, întreținută de unii prieteni alături de care nativul se simte bine, fiind vorba de gusturi și preocupări comune ori de un mod apropiat de a înțelege și a trăi viața.
Între 4 mai, după ora 23:41′, și 6 mai, imediat după miezul nopții, acumulare de patru planete, plus Nodul Nord al Lunii, care vor da acestui sector al cerului de naștere al Taurilor un accent puternic, deloc confortabil în planul interiorității: impulsuri puternice, mânii, revolte, regrupări în jurul unor motivații din trecut care îi vor face pe cei născuți în această zodie „să fiarbă” de supărare și de revoltă, pregătindu-se, din punct de vedere psihologic, pentru tot felul de inițiative menite să pună lucrurile la punct, să le dea celor care i-au ofensat o replică evidentă; intoleranță față de situațiile lezante pentru persoana lor, motive de agitație, enervare, nesomn.
Între 6 mai, după ora 0:41′, și începutul zilei de 9 mai, evenimentele care țin direct de persoana sau de personalitatea nativilor vor fi influențate de Luna Nouă în Taur, din 8 mai, marcând astfel un moment important din acest an pentru acești nativi care indică șansa sau obligația de a da curs unui nou început: altă orientare în viață, alte obligații, alte planuri, alte speranțe, alte nevoi, alte împliniri. Cu cinci planete în tranzit prin casa I, nativii vor avea o perioadă favorabilă pentru a opera schimbări existențiale.
Cei doi Benefici, în tranzit prin semnul lor, se vor încărca de semnificații și vibrații pozitive, Soarele va contribui la un remarcabil spor de energie și vitalitate, iar Uranus va patrona, prin accentele lui specifice, posibile surprize.
Între 9 mai, după ora 2:21′, și 10 mai, nevoie de informare, de consultare sau de abordare a unei chestiuni financiare legate de salariu, contract, venituri suplimentare, activități remunerate într-un regim diferit de cel salarial stabil.